Държавен вестник, бр. 14, 2025 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  14
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ОТБРАНАТА
МЕМОРАНДУМ
за разбирателство между Върховния глав­
нокомандващ на Съюзното командване по 
трансформацията на НАТО и Министер­
ството на отбраната на Република България 
относно назначаване на Национален военен 
представител на Република България в Щаба 
на Върховния главнокомандващ на Съюзното 
командване по трансформацията на НАТО
(Одобрен с Решение № 566 от 7 август 2024 г. 
на Министерския съвет. В сила от 12 декем­
ври 2024 г.)
Раздел I
Въведение
1.1. Този Меморандум за разбирателство 
между Върховния главнокомандващ на Съ­
юзното командване по трансформацията на 
НАТО и Министерството на отбраната на 
Република България относно назначаване на 
Национален военен представител в Щаба на 
Върховния главнокомандващ на Съюзното 
командване по трансформацията на НАТО 
(NLR-BGR MOU) заменя предишния NLR-BGR 
MOU от 9 юли 2004 г., удължен с допълнение 
на Меморандума за разбирателство между 
Върховния главнокомандващ на Съюзното 
командване по трансформацията на НАТО и 
Министерството на отбраната на Република 
България („Удължаване“). 
1.2. Върховният главнокомандващ на Съ­
юзното командване по трансформацията на 
НАТО (SACT) и Министерството на отбра­
ната на Република България (наричани по 
отделно „страна“ и заедно „страни“ по този 
Меморандум за разбирателство (MР) желаят 
да продължат своите официални взаимоотно­
шения между Министерството на отбраната 
на Република България и Щаба (HQ) на 
SACT и постигнаха следното разбирателство 
относно назначаване на Национален военен 
представител (НВП) в HQ SACT.
1.3. Този Меморандум за разбирателство 
се основава на признанието, че целите на 
трансформацията на НАТО ще продължат да 
се ползват в голяма степен от присъствието 
на национални военни представители, раз­
положени в HQ SACT. Националните пред­
ставители на място са основен източник за 
директна комуникация и работни връзки с 
националните органи по отношение на текущи 
инициативи за трансформация.
Раздел II
Определения
В допълнение към термините, определени 
в другите разпоредби на този МР, следните 
термини имат следните значения за този 
документ:
2.1. „Класифицирана информация“ озна­
чава официална информация, която изисква 
защита в интерес на НАТО или националната 
сигурност и е класифицирана в съответствие 
с разпоредбите на НАТО или националните 
разпоредби.
2.2. „Контролирана некласифицирана ин­
формация“ означава некласифицирана инфор­
мация на страна, към която са приложени 
ограничения за достъп или разпространение 
в съответствие със законите, политиката или 
разпоредбите на тази страна.
2.3. „Страна домакин“ означава Щабът на 
Върховния главнокомандващ на Съюзното 
командване по трансформацията на НАТО 
(HQ SACT).
2.4. „Национален военен представител 
(НВП)“ означава военнослужещ на изпраща­
щата страна, който е сертифициран и назна­
чен да представлява изпращащата страна в 
НАТО на национално ниво. НВП осигурява 
постоянно присъствие в Норфолк обикнове­
но чрез офицер с военно звание полковник 
(OF-5), подпомаган от до двама администра­
тивни служители или заместник национален 
военен представител и до един администра­
тивен служител. В текста на този Меморан­
дум за разбирателство терминът „НВП“ ще 
включва също и заместник национален военен 
представител, ако има такъв и администра­
тивния персонал на НВП. При спазване на 
изискването за предварителна консултация 
със страната домакин, в случаите когато оп­
ределен НВП е с ранг, по-висок от полковник 
(OF-5), прерогативът на изпращащата страна 
ще бъде да избере степента/ранга на НВП, 
за да отговаря на националните изисквания. 
Въпреки това всички НВП, открити/назначени 
в Щаба на Върховния главнокомандващ на 
Съюзното командване по трансформацията 
на НАТО (HQ SACT), ще бъдат третирани на 
еднаква основа, независимо от степента/ранга, 
по отношение на достъпа им до информация, 
срещи, разпределение на пространство/поме­
щения и други услуги.
2.5. „Норфолк“ означава Норфолк, Вирджи­
ния, САЩ, местоположението на Щаба на 
Върховния главнокомандващ на Съюзното 
командване по трансформацията на НАТО 
(HQ SACT).
2.6. „Изпращаща страна“ означава прави­
телство или съответен национален орган, който 
назначава НВП в Норфолк съгласно този MР.